NORAKSTS

|  |  |
| --- | --- |
| 21.12.2023. | Nr.13/29 |

**JELGAVAS PILSĒTAS DOMES 2016. GADA 28. JANVĀRA LĒMUMA Nr.1/7 “JELGAVAS PILSĒTAS INTEGRĒTU TERITORIĀLO INVESTĪCIJU PROJEKTU IESNIEGUMU VĒRTĒŠANAS KOMISIJAS NOLIKUMA APSTIPRINĀŠANA” UN 2017. GADA 21. SEPTEMBRA LĒMUMA Nr.11/10 “JELGAVAS PILSĒTAS INTEGRĒTU TERITORIĀLO INVESTĪCIJU PROJEKTU IESNIEGUMU VĒRTĒŠANAS KOMISIJAS SASTĀVA APSTIPRINĀŠANA” ATZĪŠANA PAR SPĒKU ZAUDĒJUŠIEM**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda Vadības likuma 10.panta otrās daļas 17.punktu un Ministru kabineta 2015. gada 17. septembra rīkojumu Nr.569 “Par integrētu teritoriālo investīciju projektu iesniegumu atlases nodrošināšanas deleģēšanu republikas pilsētu pašvaldībām”, 2014.-2020. gada plānošanas periodā republikas pilsētu pašvaldības kļuva par Eiropas Savienības fondu administrācijas sistēmas sastāvdaļu.

2015. gada 5. novembrī starp Latvijas Republikas Finanšu ministriju un Jelgavas pilsētas domi tika noslēgts Deleģēšanas līgums “Par integrētu teritoriālo investīciju projektu iesniegumu atlases nodrošināšanu”, kura 14.punkts paredzēja vērtēšanas komisijas izveidi un Jelgavas pilsētas integrētu teritoriālo investīciju (turpmāk – ITI) projektu iesniegumu atlašu nodrošināšanu Darbības programmas “Izaugsme un nodarbinātība” specifiskajos atbalsta mērķos 3.3.1. “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām”, 4.2.2. “Atbilstoši pašvaldības integrētajām attīstības programmām sekmēt energoefektivitātes paaugstināšanu un AER izmantošanu pašvaldību ēkās”, 5.6.2. “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām”, 8.1.2. “Uzlabot vispārējās izglītības iestāžu mācību vidi”, 8.1.3. “Palielināt modernizēto profesionālās izglītības iestāžu skaitu”, 5.5.1. “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” un 9.3.1.1.pasākumā “Pakalpojumu infrastruktūras attīstība deinstitucionalizācijas plānu īstenošanai”.

Ņemot vērā minēto un to, ka Jelgavas ITI vērtēšanas komisija ir pabeigusi ITI projektu iesniegumu atlašu nodrošināšanu, kā arī 2014.-2020. gada plānošanas perioda ITI projektu īstenošana jāpabeidz līdz 2023. gada 31. decembrim,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Ar 2024. gada 1. janvāri atzīt par spēku zaudējušu:
	1. Jelgavas pilsētas domes 2016. gada 28. janvāra lēmumu Nr.1/7 “Jelgavas pilsētas integrētu teritoriālo investīciju projektu iesniegumu vērtēšanas komisijas nolikuma apstiprināšana”;
	2. Jelgavas pilsētas domes 2017. gada 21. septembra lēmumu Nr.11/10 “Jelgavas pilsētas integrētu teritoriālo investīciju projektu iesniegumu vērtēšanas komisijas sastāva apstiprināšana”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 21. decembrī